ચાલુ વર્ષે ઓકટોબરથી ૧પ જૂન દરમ્યાન જે રસ્તાનાં કામો હાથ ધરાયાં તે પૈકી મોટા ભાગના રસ્તા વરસાદના પહેલા જ રાઉન્ડમાં ધોવાઇ ગયા છે. આ રસ્તાઓના ધોવાણ પાછળનું મુખ્ય કારણ ડામરની ચોરી સાબિત થઇ છે. તંત્ર દ્વારા રસ્તાના કામો કરતા છ મોટા કોન્ટ્રાકટરને નોટિસ ફટકારાઇ છે. જે તે રસ્તાનું સુપરવિઝનનું કામ કરતા અધિકારીઓની પણ યાદી તૈયાર થઇ રહી છે. પરંતુ આ તમામ કવાયત બાદ પણ કોઇ નક્કર પરિણામ આવવાનું નથી. તેનું કારણ એ છે કે ખુદ શાસક પક્ષના કોર્પોરેટરો તેમજ ટોચના અધિકારીઓ પણ આમાં સીધી કે આડકતરી રીતે સંકળાયેલા છે.